Шул ук вакытта 6нчы мәктәптәге сайлау участогында Бөек Ватан сугышы ветераны, Сталинград көрәшендә һәм Курск дугасында катнашкан 101 яшьлек Миңнемулла Нәҗипов бар бүләкләрен тагып, тантаналы киенеп килде. Бу вакыйга ветеранның үзенә генә түгел, аны бу көнне очратучыларга да зур бәйрәм булды, һичшиксез, шундый легендар кеше белән очрашу зур бәхет ул. Районыбызда аны белмәгән кеше юктыр. Сайлау участогына барганда да, очраган һәркем Мулла бабай белән кул биреп күреште.